Előterjesztés száma: **249/2022**

**ELŐTERJESZTÉS**

**a Képviselő-testület**

**2022. december hónap 8. napján tartandó rendes ülésére**

|  |  |
| --- | --- |
| **Előterjesztés tárgya:** | **Fót Város Önkormányzata, Csomád Község Önkormányzata, a Fóti Közös Önkormányzati Hivatal és a Fóti Gazdasági Ellátó Szervezet 2023. évi belső ellenőrzési tervének jóváhagyása**  |
| **Előterjesztő:** | dr. Mihályi Zsolt Apor jegyző |  |
| **Törvényességért felelős:** | dr. Mihályi Zsolt Apor jegyző |  |
| **Készítette:** | dr. Mihályi Zsolt Apor jegyző |  |
| **Szakmai szempontból ellenőrizte:** | Dóráné dr. Kuzman Katinka aljegyző |  |
| **Pénzügyi, gazdasági szempontból ellenőrizte:** | dr. Kanti GáborGazdasági vezető |  |
| **Jogi, törvényességi szempontból ellenőrizte:** | Katonáné dr. Ulrich Zsuzsannajegyzői kabinet vezető |  |
| **Tárgyalja:** | **PJGB** |
| **Egyeztetve, tájékoztatva:** | - |
| **Javasolt meghívott:** | Hamala Katalin Fóti GESZ igazgató, Pamuk Etelka belső ellenőr |
| **A határozati javaslat elfogadásához szükséges szavazattöbbség:** | 1. egyszerű szavazattöbbség
2. minősített szavazattöbbség
 |
| **Az előterjesztés zárt kezelését kérjük** | 1. igen
2. nem
 |

**Tisztelt Képviselő-testület!**

**I. Előzmények:**

Az államháztartásról szóló 2011.évi CXCV. törvény 70. § (1) bekezdése értelmében a belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni, emellett köteles a belső ellenőrzés működéséhez szükséges forrásokat biztosítani.

A költségvetési szervek belső kontrollrendszeréről és belső ellenőrzéséről szóló 370/2011.(XII.31.) Korm. rendelet (a továbbiakban: Bkr.) 29. § (1) bekezdés rendelkezése szerint az ellenőrzési munka megtervezéséhez a belső ellenőrzési vezető kockázatelemzés alapján - az államháztartásért felelős miniszter által közzétett módszertani útmutató figyelembevételével - stratégiai ellenőrzési tervet és éves ellenőrzési tervet készít, amelyeket a költségvetési szerv vezetője hagy jóvá.

**II. A döntéshez szükséges információk, tájékoztatások:**

A belső ellenőrzési vezető - összhangban a stratégiai ellenőrzési tervvel - összeállítja a tárgyévet követő évre vonatkozó éves ellenőrzési tervet (Bkr. 31.§). Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia. Az ellenőrzési terv összeállításakor tartalék időkeretet is tervezni kell az előre nem látható feladatok elvégzésére.

A helyi önkormányzati költségvetési szerv esetén a belső ellenőrzési vezető a tárgyévre vonatkozó éves ellenőrzési tervét - megküldi a jegyző részére a tárgyévet megelőző év november 30-ig (Bkr. 32.§ (3) bekezdés.). A helyi önkormányzatra vonatkozó éves belső ellenőrzési tervet a képviselő-testületnek a tárgyévet megelőző év december 31-ig kell jóváhagyni (Bkr. 32.§ (4) bekezdés).

A Fóti Közös Önkormányzati Hivatal megbízási jogviszonyú belső ellenőrzési vezetője a 2023. évi ellenőrzési tervét - a Bkr. rendelkezéseinek, valamint az államháztartásért felelős miniszter által közzétett módszertani útmutató figyelembe vételével – benyújtotta. Fót Város Önkormányzata, Csomád Község Önkormányzata és a Fóti Közös Önkormányzati Hivatal 2023. évi belső ellenőrzési tervére a jelen előterjesztés határozati javaslatának *1. számú melléklete* alapján teszek javaslatot.

A Fóti GESZ is megküldte a belső ellenőre által összeállított 2023. évi belső ellenőrzési tervet, ami a jelen előterjesztés határozati javaslatának *2. sz. melléklete*.

A fentiek alapján az alábbi határozati javaslatot terjesztem a Tisztelt Képviselő-testület elé.

**III. Határozati javaslat:**

**…/2022.(XII.08.) KT-határozat**

1./ Fót Város Önkormányzata Képviselő-testülete jóváhagyja a Fót Város Önkormányzata, Csomád Község Önkormányzata és a Fóti Közös Önkormányzati Hivatal 2023. évi belső ellenőrzési tervét.

2./ Fót Város Önkormányzata Képviselő-testülete jóváhagyja a Fóti Gazdasági Ellátó Szervezet 2023. évi belső ellenőrzési tervét.

**Felelős:** 1./ pont: jegyző, 2./ pont: polgármester

**Határidő:** 1./-2./ pont: 2022. december 31.

***Jogszabályi hivatkozás***:

* *Az államháztartásról szóló 2011. évi CXCV. törvény 70.§ (1)*
* *A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet*

***Az előterjesztés melléklet:***

1. *melléklet: Munkaidő mérleg*
2. *melléklet: Tervezési segédlet*

***Határozat melléklet:***

*1. számú melléklet: Fót Város Önkormányzata, Csomád Község Önkormányzata és a Fóti Közös Önkormányzati Hivatal 2023. évi belső ellenőrzési terve*

*2. számú melléklet: Fóti Gazdasági Ellátó Szervezet 2023. évre vonatkozó belső ellenőrzési terve*